**Postupak prethodne provjere znanja i sposobnosti kandidata**

I.

* Po dolasku na prethodnu provjeru znanja, sposobnosti i vještina od kandidata će biti zatraženo predočavanje odgovarajuće identifikacijske isprave radi utvrđivanja identiteta.
* Kandidati koji ne mogu dokazati svoj identitet, osobe koje ne ispunjavaju formalne uvjete natječaja, kao i osobe koje nisu podnijele prijavu na natječaj za radno mjesto za koje se provodi prethodna provjera znanja i sposobnosti, ne mogu pristupiti provjeri.
* Za kandidata koji formalno ispunjava uvjete, a ne pristupi provjeri ili tijekom njena trajanja odustane od iste, smatrati će se da je povukao prijavu na natječaj.

II.

* Po utvrđivanju identiteta, kandidatima će biti podijeljena pitanja za pisano testiranje koje traje do 60 minuta.
* Kandidati su dužni pridržavati se utvrđenog vremena testiranja.

III.

* Za vrijeme pisanog testiranja kandidatima nije dopušteno koristiti se bilo kakvom literaturom odnosno bilješkama, koristiti mobitel ili druga komunikacijska sredstva, napuštati prostoriju u kojoj se provodi provjera, razgovarati s ostalim kandidatima ili na drugi način remetiti mir i red.
* Ukoliko se kandidat ponaša neprimjereno i/ili prekrši neko od prethodno opisanih pravila, biti će zamoljen da se udalji sa testiranja, a njegovi rezultati i rad neće se bodovati.

IV.

* Pisano testiranje sastoji se od testa koji sadržava 10 pitanja, te se za svaki točan odgovor dodjeljuje 1 bod, a maksimalan broj bodova koji kandidati mogu ostvariti je 10 bodova.
* Smatra se da su kandidati položili pisani test ako su ostvarili najmanje 5 bodova.

V.

- S kandidatima, koji su ostvarili najmanje 5 bodova na pisanom testiranju provodi se intervju

kojim se utvrđuje, interese, profesionalne ciljeve i motivaciju kandidata za rad.

- Intervju se boduje na način da se svakom kandidatu dodjeljuje određeni broj bodova od 1 do 10.

VI.

* Kandidati koji su pristupili prethodnoj provjeri znanja i sposobnosti imaju pravo uvida u rezultate provedenog postupka.

VII.

* Nakon provedenog postupka provjere znanja i sposobnosti, Povjerenstvo za provjeru znanja, sposobnosti i vještina utvrđuje rang listu kandidata prema ukupnom broju bodova ostvarenih na pisanom testiranju i intervjuu te ga dostavlja Ravnatelju.